greek_downloads/Οικονομική Έκθεση ΔΕΗ Α.Ε. (2024,Εξαμηνιαία,Μητρική-Ενοποιημένη)/images/page_130.png
ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε. 
ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024 
(ποσά σε χιλιάδες Ευρώ, εκτός αν αναφέρεται διαφορετικά) 
 
130 
17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ) 
 
Νέα Μονάδα Πτολεμαΐδα V ισχύος 660 MW  
 
Με τη Σύμβαση ΔΜΚΘ - 11 09 5052 που τέθηκε σε ισχύ την 29.03.2013, ανατέθηκε στην εταιρεία ΤΕΡΝΑ Α.Ε. 
η εκτέλεση του Έργου: «ΑΗΣ ΠΤΟΛΕΜΑΪΔΑΣ – Μελέτη, προμήθεια, μεταφορά, εγκατάσταση και θέση σε 
λειτουργία Νέας Μονάδας Πτολεμαΐδα V μικτής ισχύος 660 MW, με καύσιμο κονιοποιημένο λιγνίτη, και 
δυνατότητα παροχής θερμικής ισχύος 140 MWth για τηλεθέρμανση», έναντι Συμβατικού Τιμήματος € 1,388 δις. 
Μετά την έκδοση των Συμπληρωμάτων Νο1, Νο2, Νο3, Νο5 και Νο6 (τα Νο3 & Νο5 αφορούν την τηλεθέρμανση, 
ενώ το Νο6 ενσωματώνει το αποτέλεσμα της διαδικασίας Φιλικού Διακανονισμού μεταξύ της ΔΕΗ και του 
Αντισυμβαλλόμενου που ενέκρινε με απόφασή του το Δ.Σ. της Μητρικής Εταιρείας), το Συνολικό Τίμημα της 
Σύμβασης ανέρχεται σε € 1,426 δις. Το Νοέμβριο του 2022 η μονάδα είχε τεθεί σε δοκιμαστική λειτουργία και 
από τις 9 Οκτωβρίου 2023 μεταφέρθηκε από τις ακινητοποιήσεις υπό εκτέλεση στα εν λειτουργία ενσώματα 
πάγια σύμφωνα με το πρωτόκολλο έναρξης εμπορικής λειτουργίας που υπογράφθηκε με τον ανάδοχο του 
έργου. 
Το ανεκτέλεστο υπόλοιπο της κύριας σύμβασης την 30 Ιουνίου 2024 ανέρχεται σε € 27,7 εκατ. και αφορά κυρίως 
προμήθεια ανταλλακτικών, ενώ το ανεκτέλεστο υπόλοιπο των Συμπληρωμάτων Νο 3 & Νο 5 (που αφορούν την 
τηλεθέρμανση) την 30 Ιουνίου 2024 ανέρχεται σε 1,83 εκατ. και 0,86 εκατ. € αντίστοιχα. 
 
Στη Μονάδα χορηγήθηκε άδεια λειτουργίας και άδεια εκπομπών αερίων ρύπων από τις 6 Μαρτίου 2024 στη 
βάση οικείων αποφάσεων του αρμόδιου υπουργείου, ενώ στις 21 Μαΐου 2024 εγγράφηκε στο Μητρώο Μονάδων 
του ΑΔΜΗΕ. 
 
Νέα Μονάδα Φυσικού Αερίου ισχύος 840 MW  
 
Η ΔΕΗ Α.Ε εξαγόρασε στις 20 Δεκεμβρίου 2022 το 51% των μετοχών της εταιρείας με την επωνυμία 
«Ηλεκτροπαραγωγή Αλεξανδρούπολης Μονοπρόσωπη Α.Ε.» από την εταιρεία Damco Energy καταβάλλοντας 
το ποσό των €3,2 εκατ. Οι υπόλοιποι μέτοχοι της εταιρείας είναι η ΔΕΠΑ Εμπορίας με 29% και η Damco Energy 
με 20%. Η νέα θυγατρική εταιρεία σχεδιάζει την κατασκευή και εκμετάλλευση μιας νέας μονάδας παραγωγής 
ηλεκτρικής ενέργειας με καύσιμο φυσικό αέριο, ονομαστικής ισχύος 840 MW, στην Αλεξανδρούπολη. Η νέα 
μονάδα θα συνδέεται απευθείας με την υπό κατασκευή, πλωτή μονάδα Αποθήκευσης και Αεριοποίησης Φυσικού 
Αερίου (FSRU) της Gastrade. Ο εξοπλισμός που θα εγκατασταθεί στην μονάδα θα έχει την δυνατότητα για καύση 
υδρογόνου και θα μπορεί να λειτουργεί με μεικτό καύσιμο. 
Το έργο έχει λάβει την Απόφαση ‘Έγκρισης των Περιβαλλοντικών Όρων (ΑΕΠΟ) και οι εργασίες κατασκευής του 
ξεκινήσαν στα τέλη του 2022 ενώ αναμένεται να ολοκληρωθούν εντός του πρώτου τριμήνου του 2026. Το 
συμβατικό τίμημα του έργου μετά αναθεωρήσεων στις αρχές του 2024 ανέρχεται σε €393,9 εκατ. ενώ το 
ανεκτέλεστο υπόλοιπο είναι €205,9 εκατ. την 30 Ιουνίου 2024. 
 
Έρευνα, Ανάπτυξη και Εκμετάλλευση Γεωθερμικού Δυναμικού 
 
Η θυγατρική ΔΕΗ Ανανεώσιμες έχει μισθώσει από το Ελληνικό Δημόσιο τα δικαιώματα Έρευνας και Διαχείρισης 
του Γεωθερμικού Δυναμικού σε τέσσερις δημόσιους μεταλλευτικούς χώρους: α) Μήλου-Κιμώλου-Πολυαίγου, β) 
Νισύρου, γ) Λέσβου και δ) Μεθάνων. 
Σε συμφωνία με την συγγενή εταιρία Γεωθερμικός Στόχος Δύο ΑΕ, η οποία ανέλαβε την ανάπτυξη 
γεωθερμοηλεκτρικών μονάδων παραγωγής στις εν λόγω περιοχές, έχει προχωρήσει στο πρόγραμμα ανάπτυξης 
που προβλέπονταν για τα έτη 2021, 2022 και 2023. To πρόγραμμα ανάπτυξης του έτους 2024 περιλαμβάνει την 
έναρξη ερευνητικών γεωτρήσεων στο γεωθερμικά πεδία Λέσβου και Μήλου και την κατασκευή ενός μικρού 
πιλοτικού γεωθερμικού σταθμού ηλεκτροπαραγωγής στη Λέσβο. 
 
Αιολικά Πάρκα 
 
Οι εργασίες για την κατασκευή του Αιολικού Πάρκου Δούκας, από την 100% θυγατρική της ΔΕΗ Ανανεώσιμες, 
«ΑΙΟΛΙΚΟ ΠΑΡΚΟ ΔΟΥΚΑΣ ΜΟΝΟΠΡΟΣΩΠΗ A.E.», ισχύος 26MW, συνολικού προϋπολογισμού € 28,5 εκατ., 
στη θέση «Δούκας» των Δ.Ε. Αγ. Αναργύρων, Κλεισούρας και Λεχόβου των Δήμων Καστοριάς και Αμυνταίου, 
των Π.Ε. Καστοριάς και Φλώρινας της Περιφέρειας Δυτικής Μακεδονίας, ξεκίνησαν τον Σεπτέμβριο του 2022. Οι 
εργασίες κατασκευής αναμένεται να ολοκληρωθούν το Δεκέμβριο του 2024. 
 
Οι εργασίες για την κατασκευή του Αιολικού Πάρκου Κουκούλι, από την 100% θυγατρική της ΔΕΗ Ανανεώσιμες, 
«ΑΙΟΛΙΚΟ ΠΑΡΚΟ ΚΟΥΚΟΥΛΙ ΜΟΝΟΠΡΟΣΩΠΗ A.E.», ισχύος 13,2MW, συνολικού προϋπολογισμού € 16 
εκατ., στη θέση «Κουκούλι-Γρίβας» της Δ.Ε. Σιάτιστας του Δήμου Βοΐου, Π.Ε. Κοζάνης της Περιφέρειας Δυτικής 
Μακεδονίας, ξεκίνησαν τον Σεπτέμβριο του 2022. Οι εργασίες κατασκευής έχουν ολοκληρωθεί και η ηλέκτριση 
έγινε το Μάρτιο 2024.
<div>
<p>ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.</p>
<p>ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024</p>
<p>(ποσά σε χιλιάδες Ευρώ, εκτός αν αναφέρεται διαφορετικά)</p>
<p>130</p>
<p>17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ)</p>
<p>Νέα Μονάδα Πτολεμαΐδα V ισχύος 660 MW</p>
<p>Με τη Σύμβαση ΔΜΚΘ - 11 09 5052 που τέθηκε σε ισχύ την 29.03.2013, ανατέθηκε στην εταιρεία ΤΕΡΝΑ Α.Ε.</p>
<p>η εκτέλεση του Έργου: «ΑΗΣ ΠΤΟΛΕΜΑΪΔΑΣ – Μελέτη, προμήθεια, μεταφορά, εγκατάσταση και θέση σε</p>
<p>λειτουργία Νέας Μονάδας Πτολεμαΐδα V μικτής ισχύος 660 MW, με καύσιμο κονιοποιημένο λιγνίτη, και</p>
<p>δυνατότητα παροχής θερμικής ισχύος 140 MWth για τηλεθέρμανση», έναντι Συμβατικού Τιμήματος € 1,388 δις.</p>
<p>Μετά την έκδοση των Συμπληρωμάτων Νο1, Νο2, Νο3, Νο5 και Νο6 (τα Νο3 & Νο5 αφορούν την τηλεθέρμανση,</p>
<p>ενώ το Νο6 ενσωματώνει το αποτέλεσμα της διαδικασίας Φιλικού Διακανονισμού μεταξύ της ΔΕΗ και του</p>
<p>Αντισυμβαλλόμενου που ενέκρινε με απόφασή του το Δ.Σ. της Μητρικής Εταιρείας), το Συνολικό Τίμημα της</p>
<p>Σύμβασης ανέρχεται σε € 1,426 δις. Το Νοέμβριο του 2022 η μονάδα είχε τεθεί σε δοκιμαστική λειτουργία και</p>
<p>από τις 9 Οκτωβρίου 2023 μεταφέρθηκε από τις ακινητοποιήσεις υπό εκτέλεση στα εν λειτουργία ενσώματα</p>
<p>πάγια σύμφωνα με το πρωτόκολλο έναρξης εμπορικής λειτουργίας που υπογράφθηκε με τον ανάδοχο του</p>
<p>έργου.</p>
<p>Το ανεκτέλεστο υπόλοιπο της κύριας σύμβασης την 30 Ιουνίου 2024 ανέρχεται σε € 27,7 εκατ. και αφορά κυρίως</p>
<p>προμήθεια ανταλλακτικών, ενώ το ανεκτέλεστο υπόλοιπο των Συμπληρωμάτων Νο 3 & Νο 5 (που αφορούν την</p>
<p>τηλεθέρμανση) την 30 Ιουνίου 2024 ανέρχεται σε 1,83 εκατ. και 0,86 εκατ. € αντίστοιχα.</p>
<p>Στη Μονάδα χορηγήθηκε άδεια λειτουργίας και άδεια εκπομπών αερίων ρύπων από τις 6 Μαρτίου 2024 στη</p>
<p>βάση οικείων αποφάσεων του αρμόδιου υπουργείου, ενώ στις 21 Μαΐου 2024 εγγράφηκε στο Μητρώο Μονάδων</p>
<p>του ΑΔΜΗΕ.</p>
<p>Νέα Μονάδα Φυσικού Αερίου ισχύος 840 MW</p>
<p>Η ΔΕΗ Α.Ε εξαγόρασε στις 20 Δεκεμβρίου 2022 το 51% των μετοχών της εταιρείας με την επωνυμία</p>
<p>«Ηλεκτροπαραγωγή Αλεξανδρούπολης Μονοπρόσωπη Α.Ε.» από την εταιρεία Damco Energy καταβάλλοντας</p>
<p>το ποσό των €3,2 εκατ. Οι υπόλοιποι μέτοχοι της εταιρείας είναι η ΔΕΠΑ Εμπορίας με 29% και η Damco Energy</p>
<p>με 20%. Η νέα θυγατρική εταιρεία σχεδιάζει την κατασκευή και εκμετάλλευση μιας νέας μονάδας παραγωγής</p>
<p>ηλεκτρικής ενέργειας με καύσιμο φυσικό αέριο, ονομαστικής ισχύος 840 MW, στην Αλεξανδρούπολη. Η νέα</p>
<p>μονάδα θα συνδέεται απευθείας με την υπό κατασκευή, πλωτή μονάδα Αποθήκευσης και Αεριοποίησης Φυσικού</p>
<p>Αερίου (FSRU) της Gastrade. Ο εξοπλισμός που θα εγκατασταθεί στην μονάδα θα έχει την δυνατότητα για καύση</p>
<p>υδρογόνου και θα μπορεί να λειτουργεί με μεικτό καύσιμο.</p>
<p>Το έργο έχει λάβει την Απόφαση ‘Έγκρισης των Περιβαλλοντικών Όρων (ΑΕΠΟ) και οι εργασίες κατασκευής του</p>
<p>ξεκινήσαν στα τέλη του 2022 ενώ αναμένεται να ολοκληρωθούν εντός του πρώτου τριμήνου του 2026. Το</p>
<p>συμβατικό τίμημα του έργου μετά αναθεωρήσεων στις αρχές του 2024 ανέρχεται σε €393,9 εκατ. ενώ το</p>
<p>ανεκτέλεστο υπόλοιπο είναι €205,9 εκατ. την 30 Ιουνίου 2024.</p>
<p>Έρευνα, Ανάπτυξη και Εκμετάλλευση Γεωθερμικού Δυναμικού</p>
<p>Η θυγατρική ΔΕΗ Ανανεώσιμες έχει μισθώσει από το Ελληνικό Δημόσιο τα δικαιώματα Έρευνας και Διαχείρισης</p>
<p>του Γεωθερμικού Δυναμικού σε τέσσερις δημόσιους μεταλλευτικούς χώρους: α) Μήλου-Κιμώλου-Πολυαίγου, β)</p>
<p>Νισύρου, γ) Λέσβου και δ) Μεθάνων.</p>
<p>Σε συμφωνία με την συγγενή εταιρία Γεωθερμικός Στόχος Δύο ΑΕ, η οποία ανέλαβε την ανάπτυξη</p>
<p>γεωθερμοηλεκτρικών μονάδων παραγωγής στις εν λόγω περιοχές, έχει προχωρήσει στο πρόγραμμα ανάπτυξης</p>
<p>που προβλέπονταν για τα έτη 2021, 2022 και 2023. To πρόγραμμα ανάπτυξης του έτους 2024 περιλαμβάνει την</p>
<p>έναρξη ερευνητικών γεωτρήσεων στο γεωθερμικά πεδία Λέσβου και Μήλου και την κατασκευή ενός μικρού</p>
<p>πιλοτικού γεωθερμικού σταθμού ηλεκτροπαραγωγής στη Λέσβο.</p>
<p>Αιολικά Πάρκα</p>
<p>Οι εργασίες για την κατασκευή του Αιολικού Πάρκου Δούκας, από την 100% θυγατρική της ΔΕΗ Ανανεώσιμες,</p>
<p>«ΑΙΟΛΙΚΟ ΠΑΡΚΟ ΔΟΥΚΑΣ ΜΟΝΟΠΡΟΣΩΠΗ A.E.», ισχύος 26MW, συνολικού προϋπολογισμού € 28,5 εκατ.,</p>
<p>στη θέση «Δούκας» των Δ.Ε. Αγ. Αναργύρων, Κλεισούρας και Λεχόβου των Δήμων Καστοριάς και Αμυνταίου,</p>
<p>των Π.Ε. Καστοριάς και Φλώρινας της Περιφέρειας Δυτικής Μακεδονίας, ξεκίνησαν τον Σεπτέμβριο του 2022. Οι</p>
<p>εργασίες κατασκευής αναμένεται να ολοκληρωθούν το Δεκέμβριο του 2024.</p>
<p>Οι εργασίες για την κατασκευή του Αιολικού Πάρκου Κουκούλι, από την 100% θυγατρική της ΔΕΗ Ανανεώσιμες,</p>
<p>«ΑΙΟΛΙΚΟ ΠΑΡΚΟ ΚΟΥΚΟΥΛΙ ΜΟΝΟΠΡΟΣΩΠΗ A.E.», ισχύος 13,2MW, συνολικού προϋπολογισμού € 16</p>
<p>εκατ., στη θέση «Κουκούλι-Γρίβας» της Δ.Ε. Σιάτιστας του Δήμου Βοΐου, Π.Ε. Κοζάνης της Περιφέρειας Δυτικής</p>
<p>Μακεδονίας, ξεκίνησαν τον Σεπτέμβριο του 2022. Οι εργασίες κατασκευής έχουν ολοκληρωθεί και η ηλέκτριση</p>
<p>έγινε το Μάρτιο 2024.</p>
</div>